**D I S P O Z I Ţ I E**

**privind aprobarea rezultatului final al evaluării anuale pe anul 2024 a managementului Muzeului Etnografic al Transilvaniei****, Muzeului de Artă Cluj-Napoca și Muzeului Memorial ”Octavian Goga**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 20526/13.05.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Contractul de management încheiat cu managerul Muzeului Etnografic al Transilvaniei înregistrat la Consiliul Județean Cluj cu nr. 24451/15.06.2023;
* Contractul de management încheiat cu managerul Muzeului de Artă Cluj-Napoca înregistrat la Consiliul Județean Cluj cu nr. 45914/14.11.2022;
* Contractul de management încheiat cu managerul Muzeului Memorial ”Octavian Goga” înregistrat la Consiliul Județean Cluj cu nr. 46514/17.11.2022;
* Dispoziția nr. 217/2024 privind aprobarea rezultatului final al evaluării anuale pe anul 2024 a managementului Muzeului Etnografic al Transilvaniei, Muzeului de Artă Cluj-Napoca și Muzeului Memorial ”Octavian Goga;
* Dispoziția nr. 189/2025 privind aprobarea Regulamentului de organizare şi desfăşurare a evaluării anuale, a comisiei de evaluare şi a comisiei de soluţionare a contestaţiilor pentru desfăşurarea evaluării pe anul 2024 a managementului Muzeului Etnografic al Transilvaniei, Muzeului de Artă Cluj-Napoca și Muzeului Memorial ”Octavian Goga;
* procesul verbal final al evaluării anuale întocmit de către Comisia de evaluare și înregistrat la Consiliul Județean Cluj cu nr. 19463/3/07.05.2025;
* raportul motivat al Comisiei de evaluare asupra rezultatului obţinut de managerul Muzeului Etnografic al Transilvaniei în urma evaluării pe anul 2024 şi recomandarea pentru continuarea managementului, înregistrat la Consiliul Județean Cluj cu nr. 19467/07.05.2025 și comunicat managerului prin adresa nr. 19825/07.05.2025;
* raportul motivat al Comisiei de evaluare asupra rezultatului obţinut de managerul Muzeului de Artă Cluj-Napoca în urma evaluării pe anul 2024 şi recomandarea pentru continuarea managementului, înregistrat la Consiliul Județean Cluj cu nr. 19465/07.05.2025 și comunicat managerului prin adresa nr. 19824/07.05.2025;
* raportul motivat al Comisiei de evaluare asupra rezultatului obţinut de managerul Muzeului Memorial ”Octavian Goga în urma evaluării pe anul 2024 şi recomandarea pentru continuarea managementului, înregistrat la Consiliul Județean Cluj cu nr. 19473/07.05.2025 și comunicat managerului prin adresa nr. 19826/07.05.2025.

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și f), art. 541 alin. (3) lit.b), art. 543, art. 549 alin. (2) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 42 alin. (4) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare,
* Anexa nr.2 la Ordinul Ministrului Culturii nr. 2799/2015 pentru aprobarea Regulamentului cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă rezultatul evaluării pe anul 2024 a managementului Muzeului Etnografic al Transilvaniei, nota finală obținută de domnul Tudor- Alexandru Sălăgean este 9,60.

**Art. 2.** Se aprobă rezultatul evaluării pe anul 2024 a managementului Muzeului de Artă Cluj-Napoca, nota finală obținută de domnul Năstasă-Kovacs Lucian este 9,60.

**Art. 3.** Se aprobă rezultatul evaluării pe anul 2024 a managementului Muzeului Memorial ”Octavian Goga”, nota finală obținută de domnul Eduard Boboc este 9,23.

**Art. 4**. Pe baza rezultatului obținut la evaluarea anuală managerii muzeelor îsi vor continua activitatea.

**Art. 5.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe Resurse Umane prin Serviciul Resurse Umane.

**Art. 6.** Prezenta dispoziție poate fi atacată în justiţie în condiţiile Legii nr. 554/2004, cu modificările şi completările ulterioare

**Art. 7.** Prezenta dispoziţie se comunică, prin poșta electronică domnului Tudor- Alexandru Sălăgean, domnului Năstasă-Kovacs Lucian, domnului Eduard Boboc Direcţiei Generale Buget-Finanţe, Resurse Umane şi Prefectului Judeţului Cluj.

**P R E Ş E D I N T E, CONTRASEMNEAZĂ :**

 **SECRETAR GENERAL AL JUDEŢULUI**

 Alin Tișe Simona Gaci

**Nr. 230 din 14 mai 2025**